«የክልሎች የጋራ ልማትና የሰላም ትብብር መድረኮች ሊጠናከሩ ይገባል»- አቶ ሃብታሙ ታዬ የቤኒሻንጉል ጉሙዝ ክልል ምክር ቤት አፈ ጉባኤ
 አሶሳ፡- ዘላቂ ሰላምንና የለውጡን ቀጣይነት ለማረጋገጥ የክልሎች የጋራ የልማትና የሰላም የትብብር መድረኮች ተጠናክረው ሊቀጥሉ እንደሚገባ የቤኒሻንጉል ጉሙዝ ክልል ምክር ቤት አፈ ጉባኤ አቶ ሃብታሙ ታዬ አስታወቁ። አፈ ጉባኤው አቶ
ሃብታሙ ታዬ የምዕራብ
ኢትዮጵያ ክልሎች የህዝብ
ለህዝብ ግንኙነቶችን ለማጠናከር
የተዘጋጀ የውይይት መድረክ
ትናንት በአሶሳ ከተማ
በተጀመረበት ወቅት እንደተናገሩት፤
ለዘመናት አብረው የኖሩትን
ወንድማማች ህዝቦችን እርስ
በእርስ እንዲጠራጠሩና ግጭቶች
እንዲፈጠሩ፣ዜጎችን ለህልፈትና ለመፈናቀል
እንዲዳረጉ በማድረግ ተግባር
በቀጥታም ሆነ በተዘዋዋሪ
የተሳተፉ አካላትን ለህግ
ለማቅረብ በተደረጉ ጥረቶች  የምዕራብ ኢትዮጵያ ክልሎች ከፌዴራል የጸጥታ ኃይሎችና ከህዝቡ ጋር በመተባበር በርካታ ተግባሮችን አከናውነዋል። በርካታ ተጠርጣሪዎችም ተጠያቂ እንዲሆኑ ማድረግ ተችሏል። ‹‹የአካባቢውን ሰላምና ልማት አስተማማኝ ከማድረግና የለውጡን ቀጣይነት ከማረጋገጥ አኳያ አሁንም በርካታ ቀሪ ሥራዎች አሉ›› ያሉት አፈ ጉባኤው፤ የአካባቢውን ሰላም አስተማማኝ ለማድረግና ልማትን ለማጠናከር የክልሎች የጋራ ትብብሮች ሊጠናከሩ እንደሚገባቸው አስገንዝበዋል። እንደ አቶ ሀብታሙ ማብራሪያ፤ ለአካባቢው ሰላምና ጸጥታ የህዝቦች መቀራረብ የማይተካ ሚና አለው። በመሆኑም ተኪ የሌላቸው የህዝብ ለህዝብ ግንኙነት መድረኮችም በተከታታይ ሊካሄዱ ይገባል። ጽንፈኛ ብሄርተኝነትን በጋራ መታገልም ለነገ የማይባል ተግባር ነው።የቤኒሻንጉል ጉሙዝ ክልል ከኦሮሚያና አማራ ክልሎች ጋር የሁለትዮሽ የጋራ የልማትና የሰላም ስምምነቶችን በመፈጸም የተለያዩ ተግባራትን ሲያከናውኑ መቆየታቸውን የጠቀሱት አፈ ጉባኤው፤ በፌዴሬሽን ምክር ቤት አስተባባሪነት ከ2011 ጀምሮ ትብብሩን ቀጣናዊ ለማድረግ መቻሉንም አስታውቀዋል። ‹‹ይህ መልካም ተሞክሮ ነው›› ያሉት አቶ ሃብታሙ፣ በሀገር አቀፍ ደረጃም የመንግሥታትን ግንኙነት ለማጠናከር የተለያዩ ሥራዎች እየተሰሩ መሆናቸውን ጠቅሰዋል። በምክክር መድረኩ የምዕራብ ኢትዮጵያ ህዝቦች ሁለንተናዊ ሁኔታ እንዲሁም የመንግሥታት ግንኙነት ጽንሰ ሀሳብ ላይ ያጠነጠኑ ጽሁፎች በዩኒቨርሲቲዎች ምሁራንና በመንግሥት የሥራ ኃላፊዎች ቀርበው ውይይት እየተደረገባቸው ነው።አዲስ
ዘመን ነሀሴ 14/2011 መላኩ ኤሮሴ